nahid-hub/BLUGE-bengali-wikipedia-section-title-prediction huggingface dataset:
ওবায়দুল কাদের ১৯৯১ থেকে ২০১৮ সাল পর্যন্ত ছয়বার নোয়াখালী-৫ আসন থেকে আওয়ামী লীগের প্রার্থী হিসেবে নৌকা প্রতীকে জাতীয় সংসদ নির্বাচনে অংশ নেন। প্রতিবারই তার প্রধান প্রতিদ্বন্দ্বী ছিলেন মওদুদ আহমদ। ১৯৯১ সালে পঞ্চম জাতীয় সংসদ নির্বাচনে প্রথমবারের মত জাতীয় সংসদ নির্বাচনে অংশ নেন। কিন্তু নির্বাচনে তৎকালীন জাতীয় পার্টির প্রার্থী মওদুদ আহমদের কাছে পরাজিত হন। ১৯৯৬ সালের জুনে সপ্তম জাতীয় সংসদ নির্বাচনে তিনি জয়লাভ করে প্রথমবারেরমত সংসদ সদস্য নির্বাচিত হন। এ নির্বাচনে জয়লাভ করে বাংলাদেশ আওয়ামী লীগে সরকার গঠন করে। এ সময় সপ্তম জাতীয় সংসদে শেখ হাসিনার প্রথম মন্ত্রিসভায় তিনি যুব, ক্রীড়া ও সংস্কৃতি বিষয়ক মন্ত্রণালয়ের প্রতিমন্ত্রীর দায়িত্ব পান। মন্ত্রিসভার অন্য সদস্যদের সাথে ২৩ জুন প্রতিমন্ত্রী হিসেবে শপথ গ্রহণ করেন। ২০০১ সালের ১৫ জুলাই এ মন্ত্রিসভা বিলুপ্তির পূর্ব পর্যন্ত তিনি দায়িত্ব পালন করেন।

২০০১ সালের অষ্টম জাতীয় সংসদ নির্বাচনে তিনি পরাজিত হন। এ সময় মওদুদ আহমদ বিএনপির প্রার্থী হিসেবে এ নির্বাচনে জয়লাভ করেন। ২০০২ সালের ২৬ ডিসেম্বর আওয়ামী লীগের ত্রি-বার্ষিক সম্মেলনে তিনি দলের প্রথম যুগ্ম-সাধারণ সম্পাদক নির্বাচিত হন এবং ২০০৯ সালের ২৬ জুলাই পর্যন্ত এ দায়িত্ব পালন করেন। ২০০৬-০৮ বাংলাদেশী রাজনৈতিক সংকটের সময় ফখরুদ্দীন আহমদ নেতৃত্বাধীন তত্ত্বাবধায়ক সরকারের সময় বিভিন্ন রাজনৈতিক দলের নেতাকর্মীদের জরুরি বিধিতে গ্রেফতার করা হয়। ২০০৭ সালের ৯ মার্চ তিনিও গ্রেফতার হন এবং ১৭ মাস ২৬ দিন কারাগারে থাকার পর ২০০৮ সালের ৫ জানুয়ারি জামিনে মুক্তি পান। কারাগারে থাকাকালে কারাজীবনের বর্ণনা দিয়ে “অনুস্মৃতি : যে কথা বলা হয়নি” নাম একটি গ্রন্থ রচনা করেন।

সঠিক অনুচ্ছেদ শিরোনাম কোনটি?
titleA. ২০০৮ - বর্তমান
titleB. ১৯৯১ - ২০০৮
titleC. প্রারম্ভিক জীবন
titleD. রাজনৈতিক জীবন
উত্তর: titleB
কেরি প্যাকারের পরিকল্পনামাফিক প্রস্তাবিত প্রদর্শনী সিরিজ আয়োজন দুঃসাহসীকতাপূর্ণ ছিল। ১৯৭৭ সালের শুরুতে তিনি অস্ট্রেলীয় খেলোয়াড়দের তালিকা ধরে চুক্তি করতে অগ্রসর হন। এতে সদ্য অবসর নেয়া অস্ট্রেলীয় অধিনায়ক ইয়ান চ্যাপেলকেও অন্তর্ভূক্ত করা হয়। 
ইংরেজ অধিনায়ক টনি গ্রেগের সাথে চুক্তি করে বিশাল সফলতা পান। এছাড়াও, বিশ্বের অনেক খেলোয়াড়ের সাথেও চুক্তিবদ্ধ হন তিনি। ঐ মৌসুমের মার্চ, ১৯৭৭ সালে শতবার্ষিকী টেস্ট খেলায় অস্ট্রেলিয়া ও ইংল্যান্ড দল মেলবোর্ন ক্রিকেট গ্রাউন্ডে অনুষ্ঠিত হয়। 
প্রায় দুই ডজন খেলোয়াড় প্যাকারের প্রকল্পের সাথে যুক্ত হবার বিষয়ে প্রতিজ্ঞাবদ্ধ হয়। তবে, কোন মাঠে খেলা হবে, প্রশাসনিক কার্যাবলী নেই ও সকলেই ক্রিকেট বিশ্বের কাছে বিষয়টি গোপন রাখেন। এর মাধ্যমে খেলোয়াড়দের আনুষ্ঠানিক ক্রিকেট খেলার প্রতি তাদের অসন্তুষ্টির কথাই তুলে ধরে। তখনও এ অস্পষ্ট ধারণায় আচ্ছন্ন ছিল ও সবকিছুই গোপন থাকা সত্ত্বেও তারা চুক্তিবদ্ধ হয়।

ঐ সময়ে মে, ১৯৭৭ সালে অস্ট্রেলিয়া দল ইংল্যান্ড সফররত ছিল। দলের সতেরো সদস্যের মধ্যে তেরোজন খেলোয়াড় প্যাকারের সাথে প্রতিশ্রুতি ব্যক্ত করে। ডব্লিউএসসির পরিকল্পনা কোনক্রমে অস্ট্রেলীয় সাংবাদিকদের কাছে ফাঁস হয়ে যায়। 
এ সম্পর্ক ৯ মে তারিখে প্রতিবেদন প্রকাশিত হয়। তাৎক্ষণিকভাবে রক্ষণশীল ক্রিকেট বিশ্ব সমালোচনায় মুখরিত হয়। প্রত্যাশিতভাবেই ইংরেজ সমালোচকেরা দ্রুততার সাথে প্রতিক্রিয়া ব্যক্ত করে ও বিদ্রুপাত্মকভাবে বিষয়টিকে ‘প্যাকারের সার্কাস’ নামে অভিহিত করে। ইংরেজ ক্রিকেট অধিনায়ক টনি গ্রেগের কেন্দ্রীয় ভূমিকায় অবতীর্ণ হওয়া থেকে সম্পর্ক ভেঙ্গে ফেলতে তৎপর হয়। তবে, তখনও টনি গ্রেগ দলে তাঁর অবস্থানে ছিলেন। তবে, তাঁকে অধিনায়কত্ব করা থেকে প্রত্যাহার করে নেয়া হয় ও মাত্র কয়েক সপ্তাহ পূর্বে তাঁর আমন্ত্রণে চুক্তিবদ্ধ হওয়া প্রতিষ্ঠিত ক্রিকেটারদেরকে একঘরে করে রাখা হয়।

বিষয়টি পরিষ্কারই ছিল যে, প্যাকারের সাথে জড়িত খেলোয়াড়দেরকে টেস্ট ও প্রথম-শ্রেণীর ক্রিকেট থেকে নিষিদ্ধ ঘোষণা করা হবে। অস্ট্রেলীয় খেলোয়াড়েরা দুই ধারায় বিভক্ত হয়ে পড়ে ও ব্যবস্থাপনা কর্তৃপক্ষ প্যাকারের সাথে চুক্তিবদ্ধ খেলোয়াড়দের বিষয়ে তাদের অসন্তুষ্টির কথা তুলে ধরে। এ ঘটনায় খেলোয়াড়দের মনোবল হ্রাস পায় ও দূর্বল ক্রীড়াশৈলী প্রদর্শিত হয়। প্রতিকূল আবহাওয়ায় অস্ট্রেলিয়া ৩-০ ব্যবধানে পরাভূত হয় এবং দুই বছর পূর্বেকার অ্যাশেজ সিরিজ খোঁয়ায়। বিতর্কিত অবস্থায় সিডনি গ্যাজেটে নিবন্ধ প্রকাশিত হয়। এতে ওয়েস্ট ইন্ডিয়ান অধিনায়ক ক্লাইভ লয়েড এক সাক্ষাৎকারে ক্যারিবীয় দল ত্যাগ করে প্যাকারের দলে যোগদানের কথা তুলে ধরেন। লয়েড মন্তব্য করেন যে, এটি ব্যক্তিগত বিষয় নয়। এর মাধ্যমে অর্থ উপার্জনের মাধ্যমে স্বাচ্ছন্দ্যে জীবনধারন করা সম্ভবপর। ঐ সাক্ষাৎকারের ফলে ক্যারিবীয় দ্বীপপুঞ্জসহ ক্রিকেট বিশ্বে ব্যাপক আলোচনা-সমালোচনার ঢেউ তুলে। এর মাধ্যমে সবাই উপলদ্ধি করেন যে, খেলাটি একজনের ইচ্ছায় জীবন্তরূপ ধারন করছে।

সঠিক অনুচ্ছেদ শিরোনাম কোনটি?
titleA. পুণর্মিলন
titleB. অর্জনসমূহ
titleC. গোপন চুক্তি
titleD. প্রথম মৌসুম: ১৯৭৭-৭৮
উত্তর: titleC
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।

এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৯ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭৬ নং বিধানসভা কেন্দ্রের। এই কেন্দ্রটি এই কেন্দ্রটি তফসিলী জাতিদের জন্য সংরক্ষিত।

সঠিক অনুচ্ছেদ শিরোনাম কোনটি?
titleA. বর্তমান ও প্রাক্তন বিজয়ী সাংসদদের তালিকা
titleB. ফলাফল
titleC. বিধানসভা কেন্দ্রগুলি
titleD. ইতিহাস
উত্তর: titleC
তেরটি দলকে চারটি গ্রুপে ভাগ করা হয় এবং সবগুলো খেলা অনুষ্ঠিত হয় উরুগুয়ের রাজধানী মোন্তেবিদেওতে। উরুগুয়ে, আর্জেন্টিনা, ব্রাজিল ও যুক্তরাষ্ট্রকে বাছাই করে পৃথক গ্রুপে রাখা হয়। কোন বাছাই পর্ব না থাকায় উদ্বোধনী দুটি ম্যাচই ছিল বিশ্বকাপের প্রথম দুটি খেলা যেগুলো একই সাথে ১৩ই জুলাই অনুষ্ঠিত হয়েছিল। এস্তাদিও পসিতোসে ফ্রান্স মেক্সিকোকে ৪-১ গোলে হারিয়েছিল। এস্তাদিও গ্রান পারেক সেন্ট্রালে যুক্তরাষ্ট্র ৩-০ গোলে বেলজিয়ামকে পরাস্ত করে। ফ্রান্সের লুসিয়েন লরেন্ত প্রথম বিশ্বকাপ গোল করার মর্যাদা অর্জন করেন। লরেন্ত পরে বলেছিলেন: ""আমরা মেক্সিকোর সাথে খেলছিলাম এবং তখন তুষারপাত হচ্ছিল, কারণ তখন দক্ষিণ গোলার্ধে শীতকাল ছিল। আমার এক সতীর্থ মাঝমাঠে বল পায় এবং আমি সতর্কতার সাথে বলের পথ অনুসরণ করি, বলকে ডান পা দিয়ে গোল করি। সবাই সন্তুষ্ট ছিল কিন্তু আমরা মাঠে গড়াগড়ি খাইনি - কেউ ভাবতেও পারেনি সেমুহুর্তে ইতিহাস রচিত হয়েছে। একবার দ্রুত হাত মেলানোর পরই আমরা খেলায় ফিরে আসি। এবং কোন বোনাসও ছিলনা; আমরা সেসময় আগাগোড়া অপেশাদার ছিলাম।"" 

সঠিক অনুচ্ছেদ শিরোনাম কোনটি?
titleA. সারসংক্ষেপ
titleB. স্টেডিয়ামসমূহ
titleC. গ্রুপ ৪
titleD. গ্রুপ ২
উত্তর: titleA
আমর ইবনে আবাসা একজন হাদিস বর্ণনাকারী সাহাবা ছিলেন । তিনি মোট ৪৮ টি হাদিস বর্ণনা করেছেন । তার থেকে অনেক সাহাবা ও তাবেয়ী হাদিস বর্ণনা করেছেন ।

সাহাবাদের মধ্যে

ইবন মাসউদ

আবু উমামা আল বাহিলী

সাহল ইবন সাদ অন্যতম ।

তাবেঈদের মধ্যে

শুরাহবীল ইবন সামাত

সাদান ইবন আবী তালহা

সুলাইম ইবন আমের

আবদুর রহমান ইবন আমের,

জুবাইর ইবন নাফীর,

আবু সালাম সহ আরো অনেকে ।

সঠিক অনুচ্ছেদ শিরোনাম কোনটি?
titleA. হাদিস বর্ণনা
titleB. মদিনায় হিজরত
titleC. একটি হাদিস
titleD. মৃত্যু
উত্তর: titleA
কাজল ১৯৭৪ সালের ৫ আগস্ট ভারতের বম্বের (বর্তমানে মুম্বই) বাঙালি-মারাঠি মুখার্জী-সমর্থ পরিবারে জন্মগ্রহণ করেন। তার মা তনুজা সমর্থ অভিনেত্রী এবং বাবা শমু মুখার্জী ছিলেন পরিচালক ও প্রযোজক। তার বাবা শমু ২০০৮ সালে হৃদরোগে আক্রান্ত হয়ে মারা যান। কাজলের ছোট বোন তানিশা মুখার্জী একজন বলিউড অভিনেত্রী। তার মাসী ছিলেন অভিনেত্রী নূতন এবং তার নানী শোভনা সমর্থ ও প্রো-পিতামহী ছিলেন রতন বাই; তারা সকলেই ভারতীয় চলচ্চিত্রের সাথে জড়িত ছিলেন। তার দুই চাচা জয় মুখার্জী ও দেব মুখার্জী চলচ্চিত্র প্রযোজক। তার দাদা শশধর মুখার্জী এবং নানা কুমারসেন সমর্থ চলচ্চিত্র নির্মাতা ছিলেন। কাজলের চাচাত বোন রানী মুখার্জী ও শ্রাবণী মুখার্জী বলিউডের অভিনেত্রী এবং চাচাতো ভাই মোহনিশ বেহল অভিনেতা, এবং অয়ন মুখার্জী চলচ্চিত্র পরিচালক।

কাজল বলেন যে তিনি শৈশবে অত্যন্ত দুষ্ট এবং খুব অল্প বয়স থেকে ভীষণ একগুঁয়ে ও আবেগপ্রবণ ছিলেন। তার যখন খুবই অল্প বয়স তখন তার বাবা-মা আলাদা হয়ে যান, কিন্তু তনুজার মতে এতে কাজলের ওপর কোনো প্রভাব পরেনি, কারণ তারা কখনো কাজলের সামনে তর্ক-বিতর্ক করতেন না। তার মায়ের অনুপস্থিতিতে কাজল তার নানীর দেখাশোনা করতেন এবং কাজল তার সম্পর্কে বলেন, "তিনি কখনো আমাকে বুঝতে দেননি যে আমার মা বাইরে কাজ করছেন।" কাজলের ভাষ্যমতে তার মা তাকে খুব অল্প বয়সেই স্বাধীনচেতা মনোভাবের অধিকারী করে তুলেন। দুটি ভিন্ন সংস্কৃতিতে বেড়ে ওঠা কাজল তার মায়ের দিক থেকে "মহারাষ্ট্রীয় দরকারবাদ" এবং বাবার দিক থেকে "বাঙালি মেজাজ" পেয়েছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং পটভূমি
titleB. মঞ্চে পরিবেশনা ও টেলিভিশন
titleC. ব্যবস্থাপক
titleD. ২০১৫-বর্তমান: দিলওয়ালে ও অন্যান্য
উত্তর: titleA
সরকার পূর্ববর্তী উদ্বৃত্ত বাজেটের অর্থ থেকে পরবর্তী বছরের বাজেট অর্থায়ন করতে পারে।অর্থাৎ পূর্ববর্তী কোন অর্থবছরের বাজেটের যে অর্থ উদ্বৃত্ত হিসেবে ছিল সেই অর্থ ঘাটতি বাজেটে ব্যবহার করে থাকে। যদিও এই ধরণের অর্থায়ন সাধারণত দেখা যায় না। কারণ সব দেশের সরকারই বাজেটের একটা ধারা অব্যহত রাখতে চেষ্টা করে। যেমন কোন কোন দেশের সরকার ঘাটতি বাজেট দেয় বিদেশি অনুদানের ও অন্যান্য সুবিধা পাবার আশায় এবং এই ধারা অনেক বছর অব্যহত রাখে। আবার খুব কম দেশই উদ্বৃত্ত বাজেট নীতি অনুসরণ করে। যেহেতু সরকার কোন লাভজনক সংস্থা নয় তাই তার ব্যয় থেকে আয় বেশি হবার প্রয়োজন পরে না বরং প্রয়োজনে ভারসাম্যপূর্ণ বাজেট করে থাকে। 

সঠিক অনুচ্ছেদ শিরোনাম কোনটি?
titleA. অনুদান
titleB. রাজস্ব নীতির লক্ষ্য
titleC. পূর্ববর্তী উদ্বৃত্ত বাজেট থেকে অর্থায়ন
titleD. রাজস্ব নীতির অর্থনৈতিক প্রভাব
উত্তর: titleC
স্কট কলেজ মেলবোর্ন থেকে পড়াশোনা করার পর মেলবোর্ন বিশ্ববিদ্যালয়ে ভর্তি হন।

টমস ও ম্যাকডোনাল্ড তাদের রাজ্য দল ভিক্টোরিয়ার পক্ষে ব্যাটিং উদ্বোধনে মাঠে নামতেন। ঐ মৌসুমে একই ক্লাব দল ও মেলবোর্ন বিশ্ববিদ্যালয়ের পক্ষেও ব্যাটিং উদ্বোধনে নেমেছিলেন। খেলা থেকে অবসর নেয়ার পর টমস চিকিৎসাকর্মে ধাত্রীবিদ্যাবিশারদের ভূমিকায় অবতীর্ণ হলে ম্যাকডোনাল্ড জিম বার্কের সাথে সফলতম উদ্বোধনী জুটি গড়তে সক্ষম হন। ১৯৫৮-৫৯ ও ১৯৬০-৬১ মৌসুমে ভিক্টোরিয়ার অধিনায়কেরও দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. বহিঃসংযোগ
titleC. প্রারম্ভিক জীবন
titleD. ব্যক্তিগত জীবন
উত্তর: titleC
১৪৯৮ সালের ২০ মে ভাস্কো দা গামা নৌবহরসহ কালিকটের নিকটবর্তী কাপ্পাডুতে এসে উপস্থিত হন৷ কালিকটের রাজা সামুদিরি (জামরিণ) সেইসময়ে তার দ্বিতীয় রাজধানী পোন্নানিতে ছিলেন, তবে বিদেশী নৌবহর আসার খবর শুনে সেখান থেকে তিনি কালিকটে ফিরে আসেন৷ কমপক্ষে তিন হাজার সশস্র নায়ের বাহিনীর বৃহৎ শোভাযাত্রার মাধ্যমে জাহাজের নাবিকদের ঐতিহ্যগতভাবে অভ্যর্থনা জানানো হয়, কিন্তু জামরিনের সাথে সাক্ষাৎ কোন রকম সুসম্পর্ক গড়তে ব্যর্থ হয়৷ ‘’দা গামা’’ ডোম ম্যানুয়েল এর কাছ থেকে জামরিনকে উজ্জ্বল লাল কাপড়ের চারটি জোব্বা, ছয়টি টুপি, চার ধরণের প্রবাল, বারটি আলমাসার, সাতটি পিতলের পাত্রসহ একটি বাক্স, এক সিন্দুক চিনি, দুই ব্যারেল (পিপা) তেল এবং এক পিপা মধু উপহার স্বরূপ প্রেরণ করেন। এসব উপঢৌকনকে তাচ্ছিল্য করা হয়, এবং সম্রাটের দৃষ্টি আকর্ষণ করতে ব্যর্থ হয়। কারণ জামরিনের প্রজাবর্গ উপহার তালিকায় সোনা বা রোপা না দেখে বিস্মিত হয়৷ একজন মুসলিম সওঁদাগর দা গামাকে প্ৰতিপক্ষ বলে ভাবেন এবং সেইসাথে পরামর্শ দেন যে দা গামা কোন রাজ প্ৰতিনিধি নয় বরং সে একজন জলদস্যু। ভাস্কো দা গামা ভারতে ব্যবসায় করার জন্যে অনুমতি চাইলে সম্ৰাট প্রত্যাখ্যান করেন এবং তার কাছ থেকে জানানো হয় যে ভারতে ব্যবসায় করতে হলে অন্যান্য ব্যবসায়ীদের মতো কর হিসেবে সোনা দিতে হবে৷ এই কথায় ক্ষুণ্ণ হয়ে দা গামা কয়েকজন নায়ার এবং ষোলজন জেলে কে জোর-জবরদস্তি করে ধরে নিয়ে যান৷ অনেক যুক্তিসঙ্গত কারণ থাকা স্বত্বেও, দা গামার সমুদ্রাভিযান সফল হয়ছিল,প্রত্যাবর্তন কালে জাহাজে যেসব মালামাল ছিল তার মূল্য ছিল অভিযানের খরচের ষাট গুন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. তৃতীয় ভারত অভিযান এবং মৃত্যু
titleC. কালিকট,ভারত
titleD. মোজাম্বিক
উত্তর: titleC
একজন নগর পরিকল্পনাবিদের দায়িত্ব বিভিন্ন অধিকারের সীমার মধ্যে হেরফের করতে পারে। তাই, নিচে বর্ণিত বিষয়গুলি একজন নগর পরিকল্পনাবিদের দায়িত্বের সাধারণ বর্ণনা, যার মধ্যে একজন নগর পরিকল্পনাবিদ দুইটি বিষয়ের উপর কাজ করতে পারেন। অন্যদিকে একজন নগর পরিকল্পনাবিদ শুধুমাত্র একটি বিষয়ের উপরও বিশেষজ্ঞ হ’তে পারেন।

সঠিক অনুচ্ছেদ শিরোনাম কোনটি?
titleA. পরিবহন ব্যবস্থার পরিকল্পনা
titleB. আঞ্চলিক পরিকল্পনা
titleC. দায়িত্ব
titleD. ফিলিস্তিন
উত্তর: titleC
১৯২৪-২৫ মৌসুম থেকে ১৯৩৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল ডেনিস মরকেলের। ১৯২৪ সাল থেকে ওয়েস্টার্ন প্রভিন্সের পক্ষে দক্ষিণ আফ্রিকান প্রথম-শ্রেণীর ক্রিকেটে অংশগ্রহণ করেছিলেন।

তুলনামূলকভাবে কারি কাপে কম অংশগ্রহণ করেছিলেন। ৩০ ইনিংসে ৪৬.৯৬ গড়ে রান তুলেছেন ও ৪৬ উইকেট পেয়েছিলেন ২৬.৬৫ গড়ে। ১৯২৮-২৯ মৌসুমে অরেঞ্জ ফ্রি স্টেটের বিপক্ষে প্রথম সেঞ্চুরি করেন। পরের মৌসুমে ওয়েস্টার্ন প্রভিন্সের অধিনায়কের দায়িত্ব পালন করেন। এ পর্যায়ে নাটালের বিপক্ষে অপরাজিত ২০৮ রান তুলেন। এ মৌসুমেই কেপটাউনে বর্ডারের বিপক্ষে ১১৪ রান তুলেন। এস. এস. এল. স্টেইনকে সাথে নিয়ে অষ্টম উইকেটে ২২২ রান তুলেন। ওয়েস্টার্ন প্রভিন্স বনাম বর্ডারের খেলায় ঐ সংগ্রহটি অদ্যাবধি দক্ষিণ আফ্রিকান রেকর্ডরূপে পরিগণিত হয়ে আসছে। তবে, ইংল্যান্ডে বসবাসের সিদ্ধান্ত নিয়ে ফেলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলার ধরন
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleA
মুখ্য চরিত্রে অভিনয় করেছেন আশিক চৌধুরী, আনিসুর রহমান মিলন ও কেয়া আক্তার পায়েল। এছাড়াও গুরুত্বপূর্ণ প্বার্শ চরিত্র রূপদান করেছেন শাহনূর, ফজলুর রহমান বাবু, লুৎফর রহমান জর্জ, গুলশান আরা পপি, শামীমা নাজনীন, সাদেক বাচ্চু, অবেদ রেহান, মাসুম আজিজ ও প্লাবণ কোরেশী প্রমুখ। অভিনয় শিল্পীদের রূপদানকারী উল্লেখযোগ্য চরিত্রসমূহ নিম্নরূপ- 
সঠিক অনুচ্ছেদ শিরোনাম কোনটি?
titleA. নির্মাণ
titleB. প্রচারণা ও মুক্তি
titleC. অভিনয় শিল্পী
titleD. অন্যান্য কলাকুশলী
উত্তর: titleC
বিদ্যালয়টি ১৯৪০ সালে স্থাপিত হয়ে ১৯৬০ সাালে ২৯৭/২ নং স্মারকে জুনিয়র বিদ্যালয় হিসাবে একাডেমিক স্বীকৃতি পায়। পরবর্তীতে ৫৭৮ নং স্মারক ১৩/০৭/১৯৬৩ তারিখ ৯ম এবং ২৮৫ নং স্মারক ২৬/০৫/১৯৬৪ তারিখে ১০ম শ্রেণী খোলার অনুমতি পায়। ১২৩৩ নং স্মারক ৩০/০৬/৯৬ তারিখ বিজ্ঞান এবং ২/৩৪৮ নং স্মারক ০৫/১২/১৯৭৪ তারিখ বাণিজ্য শাখা খোলার অনুমতি পায়। অত্র বিদ্যালয় হতে ১৯৭৯ সালে মাধ্যমিক পরীক্ষায় যশোর বোর্ডে বাণিজ্য শাখায় সম্মিলিত মেধা তালিকায় ২য় স্থান এবং ২০০০ সালে উক্ত পরীক্ষায় মেধা তালিকায় ১৬ তম স্থান অধিকার করে। বিদ্যালয়টি ১৯৯৫ সালে বটিয়াঘাটা থানার শ্রেষ্ঠ শিক্ষা প্রতিষ্ঠান হিসেবে সম্মাননা পায়। ১৯৯৫ সালে বিদ্যালয়টি মানবিক শাখায় উচ্চ মাধ্যমিক পর্যায় একাডেমিক স্বীকৃতি পায় এবং ১৯৯৮ সালে এম, পি, ও ভুক্ত হয়। ২০০৪ সাল হতে উচ্চ মাধ্যমিক পর্যায় বানিজ্য শাখা খোলার অনুমতি পায়। মাধ্যমিক পর্যায় ৩১/১২/২০১১ এবং উচ্চ মাধ্যমিক পর্যায় ৩০/০৬/২০১১ তারিখ পর্যমত্ম স্বীকৃতি প্রাপ্ত। বর্তমান বিদ্যালয়টি খারাবাদ বাইনতলা স্কুল এন্ড কলেজ নামে নাম করণ করা হয়েছে। বিদ্যালয়টি ৩.৬৬ একর জমির উপর মনোরম পরিবেশে অবস্থিত।
সঠিক অনুচ্ছেদ শিরোনাম কোনটি?
titleA. তথ্যসূত্র
titleB. যাতায়াত
titleC. প্রতিষ্টান প্রধান
titleD. ইতিহাস
উত্তর: titleD
৬ই জুন, ২০০৫ এ্যপলের সিইও স্টিভ জবস ঘোষণা করেন যে এ্যপল তাদের পাওয়ারপিসি তে ইন্টেলের এক্স৮৬ ব্যবহার করবে, কারণ ভবিষ্যতের পাওয়ারপিসির কার্যক্ষমতা এ্যপলের চাহিদাকে মেটাতে পারছিল না। প্রথম ম্যাক/ ম্যাকিনটোশ কম্পিউটার যেটাতে ইন্টেলের প্রসেসর ব্যবহার করা হয়েছে ঘোষণা করা হয় ১০ই জানুয়ারি, ২০০৬ এবং এ্যপল আগস্ট পযর্ন্ত ইন্টেল প্রসেসর দ্বারা ম্যাকের জন্য ব্যবহারকারীরা সাড়া দেয়। এ্যপলের এক্সসার্ভ সার্ভার ইন্টেলের এক্সইওন প্রসেসর দ্বারা আপডেট বা উন্নয়ন করা হয়।

সঠিক অনুচ্ছেদ শিরোনাম কোনটি?
titleA. সুপার কম্পিউটার
titleB. প্রসারণ
titleC. এ্যপলের সাথে অংশীদারী
titleD. ৩৮৬ মাইক্রোপ্রসেসর
উত্তর: titleC
১৮৬১ সালে কেন্টের ব্ল্যাকহিদ এলাকার কিডব্রুকে স্ট্যানলি ক্রিস্টোফারসনের জন্ম। আপিংহাম স্কুলে অধ্যয়ন করেছেন তিনি। সেখানে ক্রিকেট একাদশে খেলেন ও উদীয়মান বোলার হিসেবে স্বীকৃতি পান। ক্রিস্টোফারসন ভাইদের মধ্যে তিনিই সেরা খেলোয়াড় ছিলেন। তারা প্রায়শঃই পারিবারিক একাদশ দল নিয়ে মাঠে নামতেন। এ দল গঠনের দায়িত্বে তার পিতা থাকতেন।

ব্ল্যাকহিদে তিনি ও অপর নয় ভাই বেশ কয়েক মৌসুম একটি দলে অংশ নিয়েছিলেন। দলের শেষ সদস্য হিসেবে তার পিতা খেলতেন। পার্সি ক্রিস্টোফারসন নামীয় কেবলমাত্র এক ভাই প্রথম-শ্রেণীর ক্রিকেটে অংশ নিয়েছেন। ১৮৮৭ সালে একবার স্ট্যানলির সাথে কেন্টের সদস্যরূপে খেলেছেন। ক্রিকেটের পাশাপাশি হকি খেলায়ও দক্ষ ছিলেন স্ট্যানলি ক্রিস্টোফারসন। তার নাতি ইয়ান অ্যাকার্স-ডগলাস ১৯৩০-এর দশকে কেন্টের পক্ষে সংক্ষিপ্ত সময়ের জন্যে অধিনায়কত্ব করেছেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. অবসর
titleD. প্রথম-শ্রেণীর ক্রিকেট
উত্তর: titleB
মেসোপটেমিয়া নামটি গ্রীকদের দেওয়া, এর প্রকৃত অর্থ হল দুটি নদীর মধ্যবর্তী অঞ্চল। এই অঞ্চলটি প্রধানত জলাভূমি ছিল। নলখাগড়ার জঙ্গল আর খেজুর গাছই ছিল এ প্রধান বনস্পতি। কালক্রমে টাইগ্রিস ও ইউফ্রেটিস নদীর পলিমাটি জমে নিম্নভূমি ভরাট হয়ে এক উর্বর অঞ্চলের সৃষ্টি হয়। এই উর্বর এলাকায় প্রায় ৬০০০ খৃষ্টপুর্ব থেকেই বিভিন্ন এলাকার মানুষ এসে সমাবেত হতে থাকে। কালক্রমে এরাই মেসোপটেমিয়া সভ্যতার বীজ বপন করে। নদীবিধৌত এবং প্রাকৃতিক কোন সুরক্ষা ব্যাবস্থা না থাকায় এটি কালক্রমে বহিঃশত্রুদের লক্ষ্যবস্তুতে পরিনত হয় এবং বিভিন্ন আক্রমণে বিপর্যস্ত হয়। এর ফলে এই সভ্যতায় কয়েকটি সম্রাজ্যের উন্মেষ ঘটে। উত্তরাংশের নাম ছিল এশেরীয়া এবং দক্ষিণাংশের নাম ছিল ব্যাবিলনিয়া। ব্যাবিলোনিয়ার উত্তরে আক্কাদ ও দক্ষিণে সুমের নামে দুটি অংশে বিভক্ত ছিল। প্রকৃতপক্ষে এই দুটিজনগোষ্ঠির সৃজনশীলতার ফসলই হল মেসোপটেমিয়া সভ্যতা।

সঠিক অনুচ্ছেদ শিরোনাম কোনটি?
titleA. ধর্ম ও দর্শন
titleB. ভাষা ও সাহিত্য
titleC. বিজ্ঞান ও প্রযুক্তি
titleD. শব্দগত উৎপত্তি
উত্তর: titleD
নলকূপের কাঠামোতে ইনলেট সিলিন্ডার, পিস্টন ভালভ এবং একটি হস্তচালিত পাম্প থাকে। আচ্ছাদন মূলত নলকূপের ব্যর্থতা রোধে ব্যবহার হয়, যা সাধারণত পিভিসি পাইপ দ্বারা নির্মাণ করা হয়।

স্যানিটারি সীল দ্বারা কূপের পানির নিচে চুইয়ে পড়া রোধ করা হয়। ভূগর্ভস্থ পানির জলাধার পর্যন্ত চুয়ানো সমান কাঠামোর দৈর্ঘ্য দ্বারা বাদ দেয়া হয়। পাম্প করা পানি কাঠামোর সর্বনিম্ন স্তরে এসে জমা হয়।

বালি এবং পলিকণার আধিক্যের জন্য জলাধার হতে পানির অবনমন ঘটে, যা কূপের নল এবং ভালভের মুখ বন্ধ করে দেয়। দুই পদ্ধতিতে এর সমাধান করা হয়, স্ক্রিনিং এবং গ্রাভেল প্যাকিংয়ের মাধ্যমে।
সঠিক অনুচ্ছেদ শিরোনাম কোনটি?
titleA. চালনা পদ্ধতি
titleB. কাঠামো
titleC. স্ক্রিনিং
titleD. অস্থায়ী আধার
উত্তর: titleB
জ্যোতিষশাস্ত্র হল ব্যাপক, যা মূলত আকাশে অর্থের অনুসন্ধান করে। জ্যোতির্বিদ্যা চক্রের রেফারেন্সের মাধ্যমে পরিমাপ, রেকর্ড এবং ঋতুগত পরিবর্তনগুলির পূর্বাভাসের জন্য মানুষের সচেতন প্রচেষ্টার প্রারম্ভিক প্রমাণগুলি হাড়ের উপর এবং গুহার দেয়ালে আঁকা চিহ্ন থেকে পাওয়া গিয়েছিল, তা থেকে অনুমান করা হয় যে চন্দ্র চক্রটি ২৫,000 বছর আগে উল্লেখ করা হয়েছিল। এটি চাঁদ এবং নদীগুলির উপর চাঁদের প্রভাব এবং একটি সাম্প্রদায়িক ক্যালেন্ডার সংগঠনের বিষয়গুলি রেকর্ড করার প্রথম পদক্ষেপ ছিল। 

কৃষকরা বিভিন্ন ঋতুতে দৃষ্ট নক্ষত্রপুঞ্জের জ্ঞান নিজেদের কাজের প্রয়োজনে ব্যবহার করতেন। তাঁরা নির্দিষ্ট নক্ষত্রমণ্ডলের উদয়কে বন্যা বা বৃষ্টির মত প্রাকৃতিক ঘটনার পূর্বাভাষের কাজে ব্যবহার করতে শিখেছিলেন। খ্রিষ্টপূর্ব ৩ সহস্রাব্দের কাছাকাছি সময়ে বিভিন্ন সভ্যতার মানুষ এই গ্রহ-তারকাগুলির ঘূর্ণনের সঙ্গে বিভিন্ন নক্ষত্রমণ্ডলে তাদের উদয়ের মধ্যে সমন্বয় সাধন করতে পারতেন বলে অনেকে মনে করেন। প্রাচীনতম জ্যোতিষশাস্ত্র বিষয়ক তথ্যগুলি ছড়িয়ে ছিটিয়ে থাকা প্রমাণ ও প্রাচীন জগতে সৃষ্ট গ্রন্থগুলির প্রতিলিপি থেকে পাওয়া যায়। প্রায় ১৭০০ খ্রিস্টপূর্বাব্দের মধ্যে আম্মিসাদুকার ভেনাস ট্যাবলেটটি ব্যাবিলনে সঙ্কলন করা হয়েছিল। সুস্পষ্টভাবে নির্বাচনে জ্যোতিষশাস্ত্রের প্রথম ব্যবহার সম্পর্কে একটি স্ক্রোলকে সুমেরীয় শাসক এবং তৎকালীন লাগাস রাজ্যের অধিপতি, গডিয়া (সি. ২১৪৪ - ২১২২ খ্রিস্টপূর্বাব্দ) এর শাসনামলে উল্লেখ করা হয়েছিল। এটি বর্ণনা করে যে, দেবতারা স্বপ্নে তাঁর কাছে যে নক্ষত্রপুঞ্জ প্রকাশ করেছিলেন তা মন্দিরের পরিকল্পিত নির্মাণের জন্য সবচেয়ে উপযোগী হবে। 

যাইহোক, এই সময় সঠিকভাবে নথিভুক্ত করা হয়েছিল কি না অথবা কেবল প্রাচীন শাসকদের দ্বারা বংশানুক্রমে প্রচারিত হয়েছে কিনা তা নিয়ে দ্বন্দ্ব রয়েছে। জ্যোতিষশাস্ত্রের জ্ঞানের একটি সমন্বিত পদ্ধতি হিসেবে ব্যবহারের প্রাচীনতম দৃঢ় প্রমাণস্বরুপ মেসোপটেমিয়া (১৯৫০-১৬৫১ খ্রিস্টপূর্বাব্দ) এর প্রথম রাজবংশের রেকর্ডকে উল্লেখ করা হয়। এই জ্যোতিষশাস্ত্রের সাথে হেলেনিক গ্রীক (পশ্চিমী) জ্যোতিষশাস্ত্রের সামান্য সাদৃশ্য ছিল। রাশিচক্র সহ আরিসের ৯ ডিগ্রি এর কাছাকাছি একটি সাধারণ বিন্দু, ট্রাইন দৃষ্টিভঙ্গি, গ্রহের উজ্জ্বলতা এবং ডোডেক্যাটোমিয়ারিয়া (প্রতিটি ৩০ ডিগ্রি বারের বারভাগ) এর মধ্যে অন্যতম। ব্যাবিলনীয়রা মহাজাগতিক ঘটনাগুলির পরিবর্তে জাগতিক ঘটনাগুলির ব্যাখ্যা দিতে জ্যোতিষের সংকেতগুলির ব্যবহারকে বেশি গুরুত্ব দিয়েছিল। 

চীনা জ্যোতিষশাস্ত্রের ব্যবস্থাকে ঝৌ রাজবংশ (১০৪৬-২৫৬ খ্রিস্টপূর্বাব্দের) সময় প্রসারিত হয়েছিল এবং হান রাজবংশের (খ্রিস্টপূর্ব দ্বিতীয় শতাব্দী থেকে দ্বিতীয় শতাব্দী পর্যন্ত) বিকাশ লাভ করেছিল, যার মধ্যে ঐতিহ্যগত চীনা সংস্কৃতির সব পরিচিত উপাদান যেমন ইয়ান-ইয়ং দর্শন, পাঁচটি উপাদানের তত্ত্ব, স্বর্গ এবং পৃথিবী, কনফুসিয়ান নৈতিকতা , চীনা ঔষধ এবং ভবিষ্যদ্বাণী, জ্যোতিষশাস্ত্র এবং রসায়নবিদ্যার দার্শনিক নীতিকে আনুষ্ঠানিক রূপে একত্রিত করা হয়েছিল।

সঠিক অনুচ্ছেদ শিরোনাম কোনটি?
titleA. আধুনিক
titleB. জন্মরাশি
titleC. প্রাচীন বিশ্ব
titleD. সীমানির্দেশক
উত্তর: titleC
১৯০৬ সালে এ প্রতিযোগিতার সূত্রপাত ঘটে। নিউজিল্যান্ডের তৎকালীন গভর্নর-জেনারেল উইলিয়াম প্লাঙ্কেট, ৫ম ব্যারন প্লাঙ্কেট শীল্ড দান করেন। শুরুর দিকের বছরগুলোয় এ প্রতিযোগিতায় সেরা দল নির্বাচনের জন্য খেলা আয়োজনের ব্যবস্থা করা হয়। অকল্যান্ড, ওয়েলিংটন, ক্যান্টারবারি, ওতাগো ও হকস বে - এ পাঁচটি প্রাদেশিক ক্রিকেট সংস্থা অংশগ্রহণ করতো। তন্মধ্যে হকস বে কেবলমাত্র দুইবার অংশ নেয়। প্রতিযোগিতার প্রথম শিরোপাধারী দল ছিল ক্যান্টারবারি। ১৯২১-২২ মৌসুমে দলগুলো একে-অপরের বিপক্ষে একবার রাউন্ড-রবিন পদ্ধতিতে খেলতো। তবে, প্রথম-শ্রেণীর মর্যাদা না থাকায় হকস বে খেলতে পারেনি। ১৯৫০-৫১ মৌসুমে সেন্ট্রাল ডিস্ট্রিক্টস ও ১৯৫৬-৫৭ মৌসুমে নর্দার্ন ডিস্ট্রিক্টস এ প্রতিযোগিতায় অন্তর্ভূক্ত হয়।

১৯৭৪-৭৫ মৌসুমে শেল অয়েল প্রতিযোগিতার প্রধান পৃষ্ঠপোষক ছিল। ফলে নতুন ট্রফির প্রবর্তন করা হয়। এ সময়ে খেলাগুলো তিনদিনব্যাপী অনুষ্ঠিত হয়। প্রথম ইনিংসে ওভারের সীমাবদ্ধতা ছিল। পরবর্তী বছরগুলোয় এ পদ্ধতি পরীক্ষামূলকভাবে প্রয়োগ ঘটানো হয়। দ্বিতীয় রাউন্ডে পদ্ধতির সঙ্কোচন ঘটানো হয়, বোনাস পয়েন্টের ব্যবস্থা রাখা হয় ও নক-আউট ফাইনাল হয়।

২০০১-০২ মৌসুমে পূর্বতন পদ্ধতির বিলুপ্তি ঘটানো হয় ও পৃষ্ঠপোষক সংস্থার পরিবর্তন হয়। স্টেট নামে পরিচিত স্টেট ইন্স্যুরেন্স শেল অয়েলের স্থলাভিষিক্ত হয়। প্রতিযোগিতার নাম পুণঃনামাঙ্কিত হয়ে নতুন পৃষ্ঠপোষক সংস্থার নামে পরিচিতি পায়। নিউজিল্যান্ডে রাজনৈতিকভাবে স্টেট পরিভাষা না থাকায় প্রথম-শ্রেণীর ক্রিকেট প্রতিযোগিতা হিসেবে স্টেট চ্যাম্পিয়নশীপ রাখা হয়।

স্টেট ইন্স্যুরেন্স তাদের সম্প্রচারস্বত্ত্ব প্রত্যাহার করে নিলে ২০০৯-১০ মৌসুমে প্লাঙ্কেট শীল্ড পুণরায় বহাল হয়। নিউজিল্যান্ড ক্রিকেট জানায় যে, নামের অধিকার আর বিক্রয়যোগ্য নয় ও বাদ-বাকী সময়ে প্লাঙ্কেট শীল্ড নামেই পরিচিতি পাবে। চূড়ান্ত খেলা আয়োজনের প্রথাও বিলুপ্ত করা হয়। এরফলে দ্বৈত রাউন্ড-রবিন প্রতিযোগিতা শেষে শীর্ষস্থানীয় দলের পয়েন্ট সংখ্যা অনুযায়ী প্রতিযোগিতার শিরোপা প্রদান করা হবে।

সঠিক অনুচ্ছেদ শিরোনাম কোনটি?
titleA. বিজয়ী দলের তালিকা
titleB. সময়সীমা
titleC. ইতিহাস
titleD. পয়েন্ট ব্যবস্থাপনা
উত্তর: titleC
এই অভিযানে নেতৃত্ব দেন প্রথম নন্দাদেবী শৃঙ্গ জয়কারী পর্বতারোহী হ্যারল্ড উইলিয়াম টিলম্যান। এছাড়াও দলে ছিলেন এরিক শিপটন, ফ্রাঙ্ক স্মাইথ, ওডেল, পিটার লয়েড এবং ক্যাপ্টেন অলিভার। শেরপা মালবাহক হিসেবে দলে ছিলেন তেনজিং নোরগে, আং শেরিং, আং জিংমে, ওয়াংদি নরবু, রিনজিং, লোবসাং, লাকপা তেনজিং, ওলো ভুটিয়া প্রভৃতি।

সঠিক অনুচ্ছেদ শিরোনাম কোনটি?
titleA. টাইগার উপাধি প্রদান
titleB. অবতরণ
titleC. দলের সদস্য
titleD. নর্থকল পেরিয়ে
উত্তর: titleC
ওসমান ১৯২০ সালে খিলাফত আন্দোলনে এবং পরে অসহযোগ আন্দোলনে জড়িত ছিলেন। অসহযোগ আন্দোলন চলাকালীন তিনি পূর্ববাংলার নারায়ণগঞ্জে পাটের ব্যবসা শুরু করেন। তিনি নারায়ণগঞ্জে পাকিস্তান আন্দোলন সংগঠিত করতে সহায়তা করেছিলেন। ১৯৩০-এর দশকে তিনি সবুজ বাংলা নামে একটি সাহিত্য পত্রিকা প্রকাশ করেন।

১৯৪০ সালের লাহোর রেজোলিউশনের ভিত্তিতে পাকিস্তান আন্দোলনের সূচনার সাথে সাথে আলি নারায়ণগঞ্জে এই আন্দোলনের আয়োজন করেছিলেন। ১৯৪৬ সালে তিনি বঙ্গীয় আইনসভার সদস্য নির্বাচিত হন। তিনি ঢাকার পঞ্চম ও শেষ নবাব খাজা হাবিবুল্লাহকে পরাজিত করেছিলেন। তিনি ব্রিটিশ সরকারের দ্বারা খান সাহেব উপাধিতে ভূষিত হন, যা তিনি ১৯৪৪ সালে ব্রিটিশ রাজ নীতিমালার জন্য বাতিল করেছিলেন। 

ওসমান আলী ১৯৪২ থেকে ১৯৪৪ সাল পর্যন্ত নারায়ণগঞ্জ সিটি মুসলিম লীগের সভাপতি এবং ঢাকা জেলা মুসলিম লীগের সহসভাপতি হিসাবে দায়িত্ব পালন করেন। ১৯৪৯ সালের ২৩ জুন, তিনি আওয়ামী মুসলিম লীগ নামকরণে সহায়তা করেছিলেন। তিনি পূর্ব পাকিস্তানের অধিকাংশ বড় আন্দোলন, ১৯৫২ সালের ভাষা আন্দোলন, ছয় দফা আন্দোলন এবং ১৯৬৯ সালের পূর্ব পাকিস্তানের অভ্যুত্থানে জড়িত ছিলেন। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. পরিবার ও উত্তরাধিকার
titleC. অবদান ও পদক
titleD. প্রাথমিক জীবন এবং শিক্ষা
উত্তর: titleA